Kodused katsed – valgete lillede värvimine
#000000
Blogi, Kodused katsed, Teeme koos lastega
#000001
Täitsa ausalt pole meil lillede värvimine varem päevakorras olnud. Ühel päeval lasteaiast rattaga kodu poole vurades küsis Noorem õde, et mida me õhtul teeme? Ta ikka küsib, aga sel päeval polnud mul vastust varuks. Viskasin siis selle peasopist kähku leitud mõtte õhku – värvime lumikellukesi!
#000002
Kodus panin kõik kolm ratast kuuri ja kui ukse taha jõudsin, oli Noorem õde juba lumikellukese põõsas lageraiet teinud. Mul pole kellukesi palju, sest siin Nõmme liivas nad millegipärast lihtsalt ei kasva. Toon neid igal kevadel maalt potiga juurde, algul õitsevadki potis, aga pärast panen mulda. Järgmisel kevadel tärkab mõni õis ja edaspidi ei sedagi. Juba aastaid on nii. Tegelikult sibullilled ei armasta kuiva ja suvel pole siin kedagi liiva kastmas ka.
#000003
Olin jõudnud selgitada, et teeme värvivett nagu koduse füüsika katses. Jäin jällegi kuhugi kohmitsema ja kui tuppa jõudisn, olid klaasid juba laual, toiduvärv leitud, vesi klaasidesse valatud ja värvivee segamine käis täie hooga. Oleme jõudnud nii kaugele, et anna ainult idee ja see organiseeritakse sekundiga ära. See vist on hea.
#000004
Kuna töötasin kunagi ööklubides ja kokteilindus huvitas, siis shotiklaase on kodus terve hunnik. Seekord sai kumbki 4 tükki. Ütlesin küll, et kollast ja oranži ei tasu segada, aga kes see mind kuulab.
#000005
Värvumist oli märgata juba samal õhtul, aga lõplikud pildid tegin ööpäev hiljem. Kellukesed hakkasid siis juba ära närbuma, aga tuleb loota, et nad olid lihtsalt juba vanad, muidu on toiduvärv vähemalt lillede jaoks liiga mürgine.
#000006
Kellukesed on nüüd tõenäoliselt igal pool juba ära õitsenud, aga katseks võib kasutada ükskõik milliseid valgeid lilli. Näiteks tulbid on kohe-kohe tulemas. Lihtsalt värvitud vesi liigub mööda taimevart üles ja värvib õie. Eks ta värvib samamoodi ka lehed ja varre, aga see ei paista nii hästi välja. Aga kuhu see vesi kõik taimes mahub? Tuleb välja, et ei mahugi, hoopis aurustub teisest otsast ja see ongi tegelikult taimes vedelikku liigutav jõud.
#000007
Valgeid tulpe mul pole, aga sügise poole on kindlasti aster, gladiool või floks saadaval. Siis proovime kindlasti uuesti. Ja praegu turgatas üldse nartsiss pähe. Milliseid valgeid lilli teie prooviksite värvida?
#000008
18 erinevat piparkoogimajaMida teha 3 munast? Isetehtud värv kriidiga ja mini-PavlovaKodused katsed – valgete lillede värvimineJäätisepulkadest putukad – teeme koos lastegaSuvine puhkus: 1 osa – Lottemaa
#000009
2 kommentaari "Kodused katsed – valgete lillede värvimine"
Meie proovisime rühmas roose värvida. Toiduvärvid olid küll sellise lõhnaga, et toidule neid ei julgeks lisada, aga katse jaoks sobisid hästi. Lõikasime varred ilusti lühemaks, et oleks kiirelt tulemusi näha, aga ei tulnud nii hästi välja kui internetist leida võib. Punase värviga polnud peaaegu üldse tulemust näha, roheline õnneks andis aimu, et mingi värvi muutus toimus. Katse parimaks tulemuseks jäi kolmas roos, kus vars sai pooleks lõigatud ning üks ots rohelises, teine punases. Sealt oli õnneks arusaadav, et roos on nüüd värviline. Jätsime roosid igatahes veel vette, äkki on mõni päev hiljem tulemus parem 🙂
Roose ei oska kommenteerida, aga kellukesed närtsisid küll päev hiljem ära. Nii et see toiduvärv ikka üks õige asi ei ole jah.
#000011
2 kommentaari "Kodused katsed – valgete lillede värvimine"
#000012
Meie proovisime rühmas roose värvida. Toiduvärvid olid küll sellise lõhnaga, et toidule neid ei julgeks lisada, aga katse jaoks sobisid hästi. Lõikasime varred ilusti lühemaks, et oleks kiirelt tulemusi näha, aga ei tulnud nii hästi välja kui internetist leida võib. Punase värviga polnud peaaegu üldse tulemust näha, roheline õnneks andis aimu, et mingi värvi muutus toimus. Katse parimaks tulemuseks jäi kolmas roos, kus vars sai pooleks lõigatud ning üks ots rohelises, teine punases. Sealt oli õnneks arusaadav, et roos on nüüd värviline. Jätsime roosid igatahes veel vette, äkki on mõni päev hiljem tulemus parem 🙂
#000013
Porgandisalat viit erinevat moodi (27,467)
Mida teha ülekasvanud kurkidega? (20,407)
#000023
Kuus sidrunit - Liivi blogiIssanda loomaaed on kirjuHeli blogiTagasi EestisSofikene
#000025